《初六早过后浦庄》
宋代·丘葵

秋晚村庄憩，青山对掩扉。
轻风随步屧，残露湿征衣。
水满菰蒲乱，田荒鹳鹤飞。
欲行还小立，旅思重依依。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。